આજકાલ સમાજમાં હાઇ ફાઇ સ્ટેટસ અને ફિલ્મી એકટર બનવાનાં લોકોનાં ચસકાઓ દિવસેને દિવસે વધતાં જાય છે. પુરુષો પોતે પણ એકટરની જેમ તૈયાર થવામાં, ટેટુ મુકાવવામાં કે અઢળક ખર્ચે પણ માલેતુજાર પરિવારનાં દિકરાઓ ફેશનની હોડમાં પાગલ બન્યા છે સાથે-સાથે પુરુષો જો આ ક્ષેત્રમાં હોય તો સ્ત્રીઓ કેમ બાકાત રહે? સ્ત્રીઓ પણ શૃંગારરસની સાથે પોતાની ફિગરને સાચવવા બેબાકડી બનતી હોય છે. માત્ર ફિગર સાચવવાની આડમાં ભલેને પોતાનું વજન પણ સાવ ઉતરી જાય અથવા તો એ હદે પોતાની ફિગરને સાચવે છે કે જેથી ક્યાંય શરીર બેડોળ ના બની જાય. હાલમાં જ એક અજીબોગરીબ કિસ્સો પ્રકાશમાં આવ્યો છે.પોતાના ફિગરની ચિંતામાં જો કોઇ પત્ની બાળક થવા ના દેતી હોય તે પુરૂષ ઉપર ક્રુરતા છે અને તે છુટાછેડાને પાત્ર ઠરે છે આવો ચુકાદો એક ફેમીલી કોર્ટે આપ્‍યો છે. આ કેસમાં એક મહિલા પોતાના પતિની પરવાનગી વગર ગર્ભનિરોધક ગોળીઓ લેતી હતી. તેનો પતિ બાળક ઇચ્‍છતો હતો પરંતુ પત્ની બાળક ઇચ્‍છતી ન હતી.